2021.gada 9. aprīlī

***Cienījamais zemes īpašniek!***

Ministru kabineta noteikumu Nr.18 “Kārtība, kādā novērtē paredzētās darbības ietekmi uz vidi un akceptē paredzēto darbību” 22. punkta 22.2 apakšpunkts nosaka individuāli informēt tos nekustamo īpašumu īpašniekus (valdītājus), kuru nekustamie īpašumi robežojas ar paredzētās darbības teritoriju, un norādīt, kur turpmāk būs pieejama informācija par paredzēto darbību un iespēju piedalīties paredzētās darbības sabiedriskajā apspriešanā.

Ar šo informējam, ka SIA "Sabiedrība Mārupe" (reģ. Nr. 40103045371, juridiskā adrese: Mazcenu aleja 37, Jaunmārupe, Mārupes novads, LV-2166) ir iecerējusi dīķu izveidi un derīgo izrakteņu ieguvi zemes īpašumā “Lagūnas” ar kadastra Nr. 8076 014 0004 (kadastra apzīmējums Nr. 80760140007).

2021.gada 8. martā Vides pārraudzības valsts birojs pieņēma lēmumu Nr. 5-02/6 par ietekmes uz vidi novērtējuma procedūras piemērošanu minētajai SIA "Sabiedrība Mārupe" paredzētajai darbībai. Ministru kabineta noteikumu Nr.18 „Kārtība, kādā novērtē paredzētās darbības ietekmi uz vidi un akceptē paredzēto darbību” 22.2. punkts nosaka, ka nekustamo īpašumu īpašniekus (valdītājus), kuru nekustamie īpašumi robežojas ar paredzētās darbības teritoriju, par paredzēto darbību un iespēju piedalīties ietekmes uz vidi novērtējuma sākotnējā sabiedriskajā apspriešanā ir jāinformē individuāli.

Dīķu izbūve plānota zemes īpašumā “Lagūnas” aptuveni 50 ha kopplatībā, veidojot vairākus dīķus. Plānotās darbības ietvaros tiks iegūts derīgais materiāls, izmantojot  ekskavatoru un zemessūcēju. Dīķu rakšanas procesā nav paredzēta un netiks veikta iegūtā materiāla apstrāde un tas tiks realizēts neapstrādātā veidā. Ieguves laikā netiek plānota ūdens atsūknēšana. Dīķus paredzēts izveidot tā, lai tie ainaviski iekļautos teritorijā, izlīdzināt un apzaļumot ieguves laikā izmainīto zemes virskārtu. Pēc dīķu ierīkošanas teritoriju paredzēts izmantot rekreācijas un aktīvās atpūtas mērķiem, galvenokārt saistot to ar komercmakšķerēšanas attīstīšanu.

Plānotā darbība neatrodas īpaši aizsargājamās dabas teritorijās, kā arī nav sagaidāma pārrobežu ietekme.

Ar informāciju par paredzēto darbību, var iepazīties SIA “Vides eksperti” tīmekļa vietnē videseksperti.lv, sadaļā “Paziņojumi”, Mārupes novada Mazcenas bibliotēkā (Mazcenu alejā 33/3, Jaunmārupe, Mārupes novads, LV-2167) darba laikā pirmdien 10.00 – 15.00, trešdien 9.00 – 15.00 un ceturtdien 15.00 – 19.00 (materiāli pieejami priekštelpā uz galdiņa) un tīmekļa vietnē marupe.lv sadaļā Sabiedrība/Vide un Infrastruktūra/IVN paziņojumi.

**Informācija par atkārtoto sākotnējās sabiedrisko apspriešanas sanāksmi:**

Sākotnējās sabiedriskās apspriešanas laikā sabiedrība tiek informēta par paredzēto darbību. Paredzētās darbības novērtējums tiks sagatavots pēc sākotnējās sabiedriskās apspriešanas saskaņā ar Vides pārraudzības valsts biroja izsniegto programmu. Pēc novērtējuma sagatavošanas tiks organizēta vēl viena sabiedriskā apspriešana, kuras laikā sabiedrība tiks iepazīstināta ar novērtējuma rezultātiem.

Atkārtotas sākotnējās sabiedriskās apspriešanas sanāksme notiks neklātienes formā (attālināti), saskaņā ar
Covid-19 infekcijas izplatības pārvaldības likumu (20. pants). Videoprezentācija būs pieejama tīmekļa vietnēs marupe.lv sadaļā Sabiedrība/Vide un Infrastruktūra/IVN paziņojumi un videseksperti.lv/pazinojumi sākot ar
2021. gada 20. aprīļa plkst. 10.00.

Neklātienes sabiedriskās apspriešanas sanāksme notiks no 2021. gada 20. aprīļa līdz 26. aprīlim, kuras laikā ieinteresētās puses var sūtīt jautājumus uz paredzētās darbības ietekmes uz vidi novērtējuma izstrādātāja e-pasta adresi: birojs@videseksperti.lv. E-pastā saņemtie jautājumi un sniegtās atbildes tiks apkopoti sanāksmes protokolā, kas tiks publicēts videseksperti.lv. Ja nepieciešams, videoprezentāciju būs iespējams saņemt e-pastā, rakstot uz birojs@videseksperti.lv vai zvanot 27507017.

Tiešsaistes videokonference notiks **20. aprīlī** **plkst. 17.30** neklātienes formā platformā “ZOOM” saskaņā ar
Covid-19 infekcijas izplatības pārvaldības likumu. Pieejas saite tiks publicēta mājaslapā videseksperti.lv 19. aprīlī.

Rakstiskus priekšlikumus par paredzēto darbību var iesniegt Vides pārraudzības valsts birojā (adrese: Rūpniecības iela 23, Rīga, LV–1045, tālrunis: 67321173, fakss: 67321049, epasts: pasts@vpvb.gov.lv) līdz 2021. gada 30. aprīlim.

Informējam, ka paredzētās darbības ietekmes uz vidi novērtējuma sākotnējā sabiedriskā apspriešana pirmo reizi norisinājās laikā no 2021.gada 16. marta līdz 8. aprīlim, tai skaitā 2021. gada 31. martā plkst. 18.00 notika tiešsaistes videokonference, taču, ņemot vērā to, ka paziņojums par šiem apspriedes pasākumiem iepriekš netika publicēts Mārupes pašvaldības informatīvajā izdevumā “Mārupes vēstis”, sākotnējā sabiedriskā apspriešana tiek izsludināta atkārtoti.

Ar cieņu,

Ilze Puķīte

SIA ”Vides eksperti” valdes locekle

 *Dokuments parakstīts ar drošu elektronisko parakstu*

*Sagatavoja*

*Elīna Bārdiņa*

*Vides konsultante*

*SIA ”Vides eksperti”*

*27820658*

*elina@videseksperti.lv*